GAME København (tidl. StreetMekka) er en indendørs facilitet for gadeidræt med 2.240 m2 asfalt, der åbnede 16. oktober 2010 på Enghavevej i København. Blandt disciplinerne der der kan dyrkes er streetbasket, hiphop dans, breakdance, futsal og parkour. Derudover er der også en DJ-skole og en street art skole, hvor man kan tilmelde sig hold efter niveau. Københavns Kommune og Lokale- og Anlægsfonden har finansieret de 22 mio. etableringen af GAME København har kostet. Den daglige drift er finansieret af Københavns Kommune og varetages af non-profit organisationen GAME.